wannaphong/clean_thaiwikipedia huggingface dataset:
# เดอะซิมส์ 3 ชุดไอเท็มเสริม
ชุดไอเท็มเสริม นั้นเป็นส่วนหนึ่งของ ภาคเสริม สำหรับเกม เดอะซิมส์ 3 เท่านั้น เป็นเพียงการเพิ่มเติมเสื้อผ้า สิ่งของ และเครื่องใช้ต่างๆ แต่ไม่ได้เปลี่ยนแปลงตัวเกมแต่อย่างใด

 ชุดไอเท็มเสริม 

 ชุดไอเท็มเสริม ไฮ-เอนด์ ลอฟท์ 
เดอะซิมส์ 3 ชุดไอเท็มเสริม ไฮ-เอนด์ ลอฟท์ มีสิ่งที่มีอยู่ในชุดไอเท็มเสริมดังนี้ 
เฟอร์นิเจอร์ไฮเทค, ชุดแฟชั่นทันสมัย, ชุดสูท, และชุดออกนอกบ้าน, และนอกจากนี้เพื่อเป็นการฉลองครบรอบ 10 ปี เดอะซิมส์ จึงเพิ่ม 3 ไอเท็มจากเดอะซิมส์ และ เดอะซิมส์ 2 เช่น เตียงสั่นรูปหัวใจ, กีตาร์ไฟฟ้า, และตู้ปลา.http://www.thesims3.com/game/sp1

ชุดไอเท็มเสริม ฟาสท์ เลน
เดอะซิมส์ 3 ชุดไอเท็มเสริม ฟาสท์ เลน เป็นชุดไอเท็มเสริมตัวที่ 2 ของเกม เดอะซิมส์ 3 มีสิ่งที่มีอยู่ในชุดไอเท็มเสริมดังนี้ 
ยานพาหนะใหม่และสี่ไลฟ์สไตล์แตกต่างกัน ได้แก่ racing, intrigue, rockability, และ classic luxury http://www.thesims3.com/community/news.html?selMonth=5&selYear=2010 ตามหน้ารายละเอียดผลิตภัณฑ์ของเว็บไซต์ Amazon.com ได้กำหนดวางจำหน่ายในวันที่ 7 กันยายน พ.ศ.2553
# การเรียกยานพาหนะคืนของโตโยต้า พ.ศ. 2552−2553
การเรียกยานพาหนะคืนของโตโยต้า พ.ศ. 2552-2553 เป็นการเรียกรถยนต์คืน 3 ครั้งของบริษัท โตโยต้า มอเตอร์ ซึ่งเกิดขึ้นระหว่างปลายปี พ.ศ. 2552 จนถึงต้นปี พ.ศ. 2553 ในการเรียกคืนสองรอบแรก อยู่ภายใต้การช่วยเหลือของสำนักบริหารความปลอดภัยด้านการจราจรบนทางหลวงแห่งชาติ (NHTSA) ของสหรัฐอเมริกา ภายหลังตรวจพบว่ามียานพาหนะของโตโยต้าจำนวนมากเกิดปัญหาคันเร่งค้าง การเรียกคืนรอบแรกเกิดขึ้นเมื่อวันที่ 2 พฤศจิกายน พ.ศ. 2552 เพื่อแก้ไขปัญหาคันเร่งไปงัดกับพรมปูเท้าทางฝั่งคนขับด้านหน้า การเรียกคืนในรอบที่สองเกิดขึ้นเมื่อวันที่ 21 มกราคม พ.ศ. 2553 หลังจากเกิดปัญหาการชนหลายครั้งซึ่งมิได้เกิดจากปัญหาการล้ำตำแหน่งของพรมปูเท้า ปัญหาดังกล่าวในภายหลังได้มีการระบุว่าเป็นปัญหาคันเร่งค้าง โตโยต้าดำเนินการเบื้องต้นใน รายงานข้อมูลข้อบกพร่อง และหลังจากที่ได้มีการเรียกคืนพรมปูเท้าและคันเร่งแล้ว โตโยต้ายังได้ประกาศการเรียกคืนซอฟต์แวร์ระบบเบรกป้องกันล้อล็อก (ABS) ในเดือนกุมภาพันธ์ พ.ศ. 2553Toyota in new doubts over fault remedies

เมื่อวันที่ 28 มกราคม พ.ศ. 2553 โตโยต้าประกาศเรียกคืนยานพาหนะที่ประสบปัญหาพรมปูเท้าอย่างน้อย 5.2 ล้านคัน และอีก 2.3 ล้านคันด้วยปัญหาคันเร่ง ในจำนวนนี้อย่างน้อย 1.7 ล้านคันมีรายงานว่ามีปัญหาทั้งสองอย่างToyota USA Newsroom Toyota Files Voluntary Safety Recall on Select Toyota Division Vehicles for Sticking Accelerator Pedal Toyota USA Newsroom Toyota Press Release  ในวันต่อมา โตโยต้าขยายการเรียกยานพาหนะคืน รวมไปถึงรถ 1.8 ล้านคันในทวีปยุโรป และอีก 75,000 คันในจีน จนถึงปัจจุบัน โตโยต้าได้ประกาศเรียกคืนรถยนต์ทั่วโลกแล้วกว่า 9 ล้านคัน

 ลำดับการเรียกรถยนต์คืน 
 26 กันยายน พ.ศ. 2550 - สหรัฐ: มีการเรียกคืนรถแคมรี 55,000 คัน และอีเอส 350 คัน ด้วยปัญหาพรมปูเท้า
 2 เมษายน พ.ศ. 2552 - สหรัฐ: รถโตโยต้าและเล็กซัส 3.8 ล้านคัน ถูกเรียกคืนด้วยปัญหาพรมปูเท้าของที่นั่งฝั่งคนขับทั้งสองข้าง
 มกราคม พ.ศ. 2553 - สหรัฐ: รถยนต์ของโตโยต้า 2.3 ล้านคัน ถูกเรียกคืนด้วยปัญหาคันเร่ง (ในจำนวนนี้มี 2.1 ล้านคันถูกเรียกคืนด้วยปัญหาพรมปูเท้าแล้ว)
 27 มกราคม พ.ศ. 2553 - สหรัฐ: รถยนต์อีก 1.1 ล้านคันถูกเรียกคืนด้วยปัญหาพรมปูเท้า
 29 มกราคม พ.ศ. 2553 - ทวีปยุโรป, จีน: โตโยต้าเรียกคืนรถยนต์อีก 1.8 ล้านคันด้วยปัญหาคันเร่ง
 8 กุมภาพันธ์ พ.ศ. 2553 - โลก: รถยนต์ไฮบริดถูกเรียกคืนกว่า 436,000 คัน ภายหลังจากมีรายงานปัญหาขัดข้องในระบบเบรก
 9 กุมภาพันธ์ พ.ศ. 2553 - สหรัฐ: รถแคมรี 7,300 คันถูกเรียกคืนด้วยปัญหาชิ้นส่วนเบรก
 13 กุมภาพันธ์ พ.ศ. 2553 - สหรัฐ: รถกระบะทาโคมา 8,000 คัน ถูกเรียกคืนด้วยปัญหาเพลาขับหน้ามีรอยร้าวToyota recalls 8,000 US vehicles
# ไฟโด ดิโด
ไฟโด ดิโด (อังกฤษ: Fido Dido) ตัวการ์ตูนสัญชาติอเมริกันที่ใช้เป็นมาสคอตในการโฆษณาเครื่องดื่มประเภทน้ำอัดลมโดยเฉพาะยี่ห้อ เซเว่นอัพ ในยุคทศวรรษที่ 80-ต้นทศวรรษที่ 90

ไฟโด ดิโด เกิดขึ้นเมื่อปี ค.ศ. 1987 จากการออกแบบของ โจนน่า เฟอโรน (และ ซู โรส โดยมาจากภาพวาดการ์ตูนบนผ้าเช็ดปากในภัตตาคารแห่งหนึ่งในนิวยอร์ก โดยกำหนดให้ไฟโด ดิโด เป็นวัยรุ่นชายชาวนิวยอร์ก ที่มีความเป็นตัวของตัวเองสูง มีความสนุกสนาน มั่นใจในตนเอง และมองโลกในแง่ดี เป็นคนที่เป็นที่รักของเพื่อน ๆ เพราะมีความคิดที่ชัดเจนเป็นของตัวเอง บางครั้งดูเหมือนว่าจะเป็นคนมีบุคลิกในแบบที่คาดไม่ถึง  ซึ่งจุดเด่นของตัวไฟโด ดิโด ที่เมื่อมองแล้วจะจำได้เลย คือ ผมที่ฟูหยิกหยองบนศีรษะ แขนขาที่ยาวเก้งก้างและการแต่งตัวแบบฮิปฮอป

ไฟโด ดิโด ถูกใช้เป็นมาสคอตในการโฆษณา เซเว่นอัพ ในประเทศแถบเอเชียแปซิฟิกเมื่อปี ค.ศ. 1988 เป็นตัวการ์ตูนที่ได้รับความนิยมเป็นอย่างยิ่งเช่น ในประเทศไทยก็ถูกใช้เป็นลายสกรีนบนเสื้อยืดและผลิตเป็นสินค้าที่ระลึกมากมาย เป็นต้น 

นอกจากนี้แล้ว ในปี ค.ศ. 1993 เซก้าได้ผลิตวิดีโอเกมที่เกี่ยวกับไฟโด ดิโด ขึ้น แต่ไม่ประสบความสำเร็จมากนัก
# อารามรัวโยมง
อารามรัวโยมง (,) เป็นแอบบีย์ของคณะซิสเตอร์เชียน ตั้งอยู่ไม่ไกลจากเมืองอาเนียร์ซูว์รวซ (Asnières-sur-Oise) ในจังหวัดวาล-ดวซ แคว้นอีล-เดอ-ฟร็องส์ ประเทศฝรั่งเศส ราว 30 กิโลเมตรเหนือกรุงปารีส

อารามรัวโยมงสร้างระหว่างปี ค.ศ. 1228 ถึงปี ค.ศ. 1235 โดยการสนับสนุนของพระเจ้าหลุยส์ที่ 9 แห่งฝรั่งเศส เป็นที่ฝังพระศพของพระราชวงศ์ฝรั่งเศสหลายพระองค์ เช่น พระราชโอรสธิดาสามพระองค์ และพระราชนัดดาสองพระองค์ของพระเจ้าหลุยส์เอง

อารามรัวโยมงถูกยุบเลิกในปี ค.ศ. 1791 ระหว่างการปฏิวัติฝรั่งเศส หินจากอารามถูกขนไปใช้สร้างโรงงานแต่ห้องเก็บเครื่องพิธี ระเบียงฉันนบถ และหอฉันไม่ได้รับความเสียหาย

เมื่อต้นคริสต์ศตวรรษที่ 20 ตระกูล Goüin ทำการซื้อแอบบี และในปี ค.ศ. 1964 ก็ได้ก่อตั้งมูลนิธิรัวโยมงซึ่งเป็นมูลนิธิทางวัฒนธรรมส่วนบุคคลแรกของฝรั่งเศส ในปัจจุบันอารามเป็นจุดสนใจสำคัญของนักท่องเที่ยวและใช้เป็นศูนย์วัฒนธรรม

ระหว่างเดือนมกราคม ค.ศ. 1915 จนถึงเดือนมีนาคม ค.ศ. 1919 อารามใช้เป็นโรงพยาบาลทหารโดยโรงพยาบาลสตรีสกอตภาพใต้การดำเนินงานของสภากาชาดฝรั่งเศส หลังสงคราม มิสฟรานซ์ ไอเวนส์ หัวหน้าหน่วยแพทย์ก็ได้รับเครื่องอิสริยาภรณ์เลฌียงดอเนอร์
# เครื่องยอด (แก้ความกำกวม)
__NOTOC__
เครื่องยอด อาจจะหมายถึง

 เครื่องยอด (Finial) - สิ่งตกแต่งของสิ่งก่อสร้างที่มักจะสลักจากหิน 
 เครื่องยอด (มุทราศาสตร์) (Crest) - องค์ประกอบของตราอาร์มที่ได้ชื่อดังกล่าวเพราะตำแหน่งที่ตั้งอยู่เหนือหมวกเกราะเหมือนหงอนที่อยู่บนหัวนกบางชนิด
# งุ้มใบไม้
thumb|180px |ภาพวาด“หัวเสางุ้มใบไม้”
งุ้มใบไม้  คือสิ่งตกแต่งของสิ่งก่อสร้างของคริสต์ศาสนสถานที่เป็นมีลักษณะงอหรือเป็นทรงตะขอที่นิยมกันในสถาปัตยกรรมกอธิค ที่ใช้ในการแกะสลักใบไม้ หรือ ดอกไม้ตูมหรือบาน ที่นำมาประดับเป็นช่วงๆ บนแนวลาดของยอดแหลม, เครื่องยอด, จุลหอ และ Wimperg 

เมื่อใช้ในการตกแต่งหัวเสาก็จะเรียกว่า “หัวเสางุ้มใบไม้” (Crocket capital) นอกจากนั้นองค์ประกอบนี้ก็ยังใช้ในการตกแต่งเฟอร์นิเจอร์ และ งานโลหะของศิลปะกอธิคด้วย 

คำว่า “Crocket” แผลงมาจากภาษาฝรั่งเศสว่า  “Croc” ที่แปลว่า “ขอ” เพราะเป็นลวดลายตกแต่งที่มีลักษณะคล้ายส่วนหัวของคทานักบวช (Crosier)
# ลายโปร่ง
thumb|180px |ลายโปร่งของหน้าต่างกุหลาบของมหาวิหารสทราซบูร์
thumb|180px |ลายโปร่งบนหอศีลจุ่มปิซาในอิตาลี
ลายโปร่ง  เป็นศัพท์ทางสถาปัตยกรรมที่ส่วนใหญ่ใช้ในการบรรยายลวดลายของงานหินที่สร้างเพื่อเป็นกรอบรับกระจกในหน้าต่างแบบกอทิก หรือลายงานหินที่มีลักษณะเป็นซี่เป็นลวดลายตกแต่งบนผนังหรือกำแพง คำว่า "tracery" อาจจะมาจากคำว่า "tracing floors" ซึ่งหมายถึงลวดลายอันซับซ้อนของหน้าต่างสมัยกอทิกตอนปลายที่ต้องวางไว้ให้ลอกบนพื้นOxford English Dictionary - etymological details for 'Tracery'

ลายงานหินสมัยแรกเป็นลวดลายง่าย ๆ เป็นหน้าต่างเดี่ยว แต่เมื่อมาถึงสมัยกอทิกตอนต้นวิวัฒนาการของสถาปัตยกรรมก็ทำให้สามารถสร้าหน้าต่างได้กว้างและสูงขึ้น จากหน้าต่างเดี่ยวก็กลายมาเป็นหน้าต่างคู่หรือสามที่ตอนบนเป็นโค้งแหลมเช่นที่มหาวิหารซัวซง ที่ต่อมาวิวัฒนการเป็นลวดลายอันซับซ้อนขึ้นเช่นที่เห็นบนหน้าต่างกุหลาบของมหาวิหารสทราซบูร์
# โจว ซวิ่น
โจว ซวิ่น  นักแสดงและนักร้องหญิงชาวจีน ได้รับการขนานนามให้เป็น "สี่นักแสดงหญิงรุ่นเยาว์แห่งจีน" (四小花旦) แห่งต้นปี ค.ศ. 2000 ซึ่งประกอบไปด้วย โจว ซวิ่น, เจ้า เวย, จาง จื่ออี๋ และสฺวี่ จิงเล่ย

โจว ซวิ่น เกิดเมื่อวันที่ 18 ตุลาคม ค.ศ. 1974 ที่เมืองฉฺวีโจว ในมณฑลเจ้อเจียง มีความสูง 160 เซนติเมตร หนัก 48 กิโลกรัม กรุ๊ปเลือดโอ

โจว ซวิ่น มาจากครอบครัวชนชั้นกลาง จบการศึกษาจากสถาบันศิลปะเจ้อเจียง (浙江省藝術學校) โดยที่ทั้งพ่อและแม่ไม่เห็นด้วย เนื่องจากอยากให้ลูกสาวได้เรียนจบมหาวิทยาลัยมากกว่า แต่เธอก็ต่อสู้เพื่อให้ได้ในสิ่งที่ต้องการและทำให้พ่อแม่ยอมรับได้ในที่สุด

เธอเริ่มมีบทบาทการแสดงจากการรับตัวประกอบเล็ก ๆ ในปี ค.ศ. 1991 จนกระทั่งได้มีโอกาสแสดงในภาพยนตร์ใหญ่เรื่องแรก Strange Tales Amongst Old and Desolate Tombs ในปี ค.ศ. 1996 ต่อจากนั้นก็ได้แสดงอีกหลายเรื่อง เช่น Temptress Moon ในปี ค.ศ. 1996 และ The Emperor and the Assassin ในปี ค.ศ. 1999 ของผู้กำกับ เฉิน ข่ายเกอ

โจว ซวิ่น เป็นที่รู้จักมากขึ้นจากการรับบท อึ้งย้ง ในวัย 29 ปี จากซีรีส์โทรทัศน์เรื่อง มังกรหยก ในปี ค.ศ. 2003 

ผลงานเรื่องอื่น ๆ ก็ได้แก่ Perhaps Love ภาพยนตร์เพลงของปีเตอร์ ชาน  ในปี ค.ศ. 2006, Ming Ming ในปีเดียวกัน, The Banquet ซึ่งเธอได้ร้องเพลงประกอบในภาพยนตร์เรื่องนี้ด้วย จากความสำเร็จในเรื่อง Perhaps Love ผลงานก่อนหน้านี้

ผลงานในปัจจุบัน ได้แก่ Painted Skin ในปี ค.ศ. 2008, Confucius, True Legend ในปี ค.ศ. 2010, The Flying Swords of Dragon Gate ในปี ค.ศ. 2011, The Great Magician ในปี ค.ศ. 2012 และ Red Sorghum - ตำนานรักทุ่งสีเพลิง ในปี ค.ศ. 2014 Ruyi's Royal love in the palace ในปี ค.ศ. 2018
# เอเชียนอินดอร์เกมส์
การแข่งขันกีฬาในร่มแห่งเอเชีย หรือ เอเชียนอินดอร์เกมส์ เป็นการแข่งขันกีฬาหลายชนิดในระดับทวีปเอเชีย จัดขึ้นทุกๆ 2 ปี โดยมีการจัดการแข่งขันครั้งแรกในปี ค.ศ. 2005 ที่กรุงเทพมหานคร ประเทศไทย

การจัดการแข่งขัน
ครั้งที่การแข่งขันเจ้าภาพจำนวนเหรียญทองเมืองประเทศอันดับ 1อันดับ 2อันดับ 31 เอเชียนอินดอร์เกมส์ 2005 (พ.ศ. 2548) กรุงเทพมหานคร    (24)   (23)    (19) 2 เอเชียนอินดอร์เกมส์ 2007 (พ.ศ. 2550) เขตบริหารพิเศษมาเก๊า (52)    (19)   (19) 3 เอเชียนอินดอร์เกมส์ 2009 (พ.ศ. 2552) ฮานอย (48)    (42)   (21)4 เอเชียนอินดอร์เกมส์ 2011 (พ.ศ. 2554) โดฮา ยกเลิก

จำนวนการจัดการแข่งขัน
ประเทศจำนนวนครั้งปีที่เป็นเจ้าภาพ 12548 12550 125521(2554)(ยกเลิก)

 เจ้าเหรียญทอง
 อันดับ ประเทศ จำนวนครั้ง ปีที่เป็นเจ้าเหรียญทอง 1 3 2005, 2007, 2009

 สรุปเหรียญรางวัลตลอดกาล 

ชนิดกีฬา

 เชิดมังกรและเชิดสิงโต 

ดูเพิ่ม
 ซีเกมส์
 โอลิมปิก
# เอเชียนอินดอร์เกมส์ 2009
เอเชียนเกมส์อินดอร์เกมส์ 2009 เป็นการจัดกีฬาเอเชียนอินดอร์เกมส์ ครั้งที่ 3 โดยมีเจ้าภาพจัดการแข่งขัน คือ ฮานอย  ประเทศเวียดนาม

ประเทศที่เข้าร่วมการแข่งขัน
thumb|right|150px|พิธีเปิดกีฬาเอเชียนอินดอร์เกมส์ 2009 ที่กรุงฮานอย ประเทศเวียดนาม

ชนิดกีฬ่า

สรุปเหรียญการแข่งขัน
ตารางสรุปเหรียญรางวัล 10 อันดับแรก
ดูบทความหลักได้ที่ สรุปเหรียญการแข่งขันเอเชียนอินดอร์เกมส์ 2009

 1  48  25  19  92 2  42  30  22  94 3  21  16  21  58 4  19  17  34  70 5  17  15  13  45 6  16  14  16  46 7  6  9  25  40 8  6  9  17  32 9  6  3  14  23 10  5  9  10  24

ดูเพิ่ม
 ซีเกมส์ 2009
 เอเชียนเกมส์ 2010
# เอเชียนอินดอร์เกมส์ 2007
เอเชียนเกมส์อินดอร์เกมส์ 2007 เป็นการจัดกีฬาเอเชียนอินดอร์เกมส์ ครั้งที่ 2 โดยมีเจ้าภาพจัดการแข่งขัน คือ เขตบริหารพิเศษมาเก๊า  ประเทศจีน
สัญลักษณ์

ประเทศที่เข้าร่วมการแข่งขัน

ชนิดกีฬ่า

สรุปเหรียญการแข่งขัน

ตารางสรุปเหรียญรางวัล 10 อันดับแรก
ดูบทความหลักได้ที่สรุปเหรียญการแข่งขันเอเชียนอินดอร์เกมส์ 2007

 1  52  26  24  102 2  19  28  22  69 3  15  9  11  35 4  10  14  13  37 5  9  20  13  42 6  9  9  10  28 7  8  7  11  26 8  4  4  9  17 9  4  3  1  8 10  4  2  6  12 11  3  5  5  13

ดูเพิ่ม
 ซีเกมส์ 2007
# แกบโบเรย์ ซิดิเบ
แกบโบเรย์ ซิดิเบฟังการออกเสียง ที่ inogolo.com (Gabourey Sidibe) เกิดเมื่อวันที่ 6 พฤษภาคม ค.ศ. 1983 เป็นนักแสดงชาวอเมริกัน ที่มีผลงานการแสดงเปิดตัวในภาพยนตร์ปี 2009 เรื่อง Precious: Based on the Novel "Push" by Sapphire ซึ่งจากบทบาทนี้ทำให้เธอได้รับการเสนอชื่อเข้าชิงรางวัลออสการ์ในสาขา นักแสดงนำหญิงยอดเยี่ยม
# รัฐมิรันดา
มิรันดา  เป็น 1 ใน 23 รัฐของประเทศเวเนซุเอลา ถือเป็นรัฐที่มีประชากรมากที่สุดอันดับ 2 ของรัฐในเวเนซุเอลา ตามหลังรัฐซูเลีย โดยในปี 2008 มีประชากรอยู่ราว 2,857,943 คน และยังมีดัชนีการพัฒนามนุษย์มากที่สุดในการสำรวจของสถาบันสถิติแห่งชาติเวเนซุเอลา รัฐมิรันดามีความสำคัญ เป็นจุดศูนย์กลางของการเมือง เศรษฐกิจ วัฒนธรรมและธุรกิจ รัฐมิรันดามีพื้นที่ครอบคลุม 7,950 ตร.กม. เมืองหลวงของรัฐชื่อ โลสเตเกส
# อนุสรณ์สถานทางประวัติศาสตร์แห่งฝรั่งเศส
สหราชอาณาจักรกำหนดคุณค่าของอนุสรณ์สถานทางประวัติศาสตร์โดยจัดลำดับตามกฎเกณฑ์ของสิ่งก่อสร้างภายใต้การพิทักษ์ และในสเปนเรียกว่าอนุสรณ์สถานทางประวัติศาสตร์แห่งสเปน
อนุสรณ์สถานทางประวัติศาสตร์แห่งฝรั่งเศส หรือ มอนูว์ม็องอิสตอริก  คือกระบวนการของรัฐในประเทศฝรั่งเศสในการจัดเครือข่ายสิ่งที่ควรได้รับการพิทักษ์ในฐานะที่เป็นมรดกทางประวัติศาสตร์และวัฒนธรรม ที่รวมทั้งสิ่งก่อสร้าง, ส่วนใดส่วนหนึ่งของสิ่งก่อสร้าง, กลุ่มสิ่งก่อสร้าง, หรืออาจจะเป็นประชาคมทั้งประชาคม, สวน, สะพาน หรือ โครงสร้างอื่น ๆ เพราะความสำคัญทางประวัติศาสตร์ และ สถาปัตยกรรม สิ่งที่ได้รับฐานะเป็น “อนุสรณ์สถานทางประวัติศาสตร์" อาจจะเป็นได้ทั้งสิ่งที่เป็นของรัฐหรือเอกชนก็ได้

ตัวอย่างของสิ่งก่อสร้างที่มีฐานะเป็น “อนุสรณ์สถานทางประวัติศาสตร์" ก็รวมทั้งหอไอเฟล,  พิพิธภัณฑ์ลูฟวร์ และ โรงอุปรากรปาแลการ์นีเย และแอบบี หรือ คริสต์ศาสนสถาน ที่รวมทั้งมหาวิหารเช่นมหาวิหารโนเทรอดามแห่งปารีส หรือพระราชวัง, วัง หรือ คฤหาสน์ เช่น ปราสาทและวังแห่งลุ่มแม่น้ำลัวร์ หลายแห่ง

สิ่งก่อสร้างบางหลังก็อาจจะได้รับฐานะเฉพาะภายนอก หรือ เฉพาะภายใน หรือทั้งภายนอกและภายใน ขณะที่สิ่งก่อสร้างบางหลังอาจจะได้รับฐานะเฉพาะการตกแต่ง, เฟอร์นิเจอร์, ห้องเพียงห้องเดียว หรือ แม้แต่เพียงบันได ว่ามีความสำคัญทางประวัติศาสตร์ ตัวอย่างของสิ่งก่อสร้างที่ได้รับฐานะเพราะการตกแต่งก็ได้แก่ "Deux Garcons" ในแอ็กซ็องพรอว็องส์ที่ผู้อุปถัมภ์รวมทั้งอาลฟงส์ เดอ ลามาร์ตีน, เอมีล ซอลา และปอล เซซาน หรือสิ่งก่อสร้างบางหลังก็อาจจะได้รับฐานะเพราะความเกี่ยวข้องกับบุคคลสำคัญ เช่น ตึก Auberge Ravoux ที่โอแวร์ซูว์รวซ เพราะเป็นสถานที่จิตรกรฟินเซนต์ ฟัน โคคใช้เวลาส่วนใหญ่ในบั้นปลายที่นั่น

การระบุความสำคัญของสิ่งก่อสร้างมีรากฐานมาจากการปฏิวัติฝรั่งเศสเมื่อรัฐบาลแต่งตั้งให้อเล็กซองเดรอ เลอนัวร์มีความรับผิดชอบในการระบุและพิทักษ์โครงสร้างที่มีความสำคัญ การจัดแบ่งประเภทจัดทำขึ้นเป็นครั้งแรกในคริสต์ศตวรรษที่ 19 โดยนักเขียนพรอสแพร์ เมอริมี ผู้เป็นผู้ตรวจการทั่วไปของอนุสรณ์สถานทางประวัติศาสตร์ ในปี ค.ศ. 1851 เมอริมีก็ริเริ่มโครงการบันทึกสิ่งสำคัญทางประวัติศาสตร์ของฝรั่งเศส (Missions Héliographiques) เพื่อทำการบันทึกสิ่งก่อสร้างที่เป็นสถาปัตยกรรมยุคกลางของฝรั่งเศส Rosenblum, Naomi. "Documentation: Landscape and Architecture." A World History of Photography. Ed. Walton Rawls and Nancy Grubb. 3rd ed. New York: Abbeville Press Publishers, 1997. 100.
# คัมทูเกตเตอร์
"คัมทูเกตเตอร์"  เป็นเพลงของวงเดอะบีตเทิลส์ ประพันธ์โดยจอห์น เลนนอนเป็นส่วนใหญ่ และมีเครดิตผู้แต่งว่า เลนนอน-แม็กคาร์ตนีย์ เพลงนี้เป็นเพลงเปิดตัวในอัลบั้มของเดอะบีตเทิลส์ ในเดือนกันยายน ค.ศ. 1969 ที่ชื่อชุด Abbey Road หลังจากนั้น 1 เดือนจึงออกเป็นซิงเกิลหน้าเอคู่ กับเพลง "ซัมติง" เป็นซิงเกิลที่ 21 ในสหราชอาณาจักรและซิงเกิลที่ 26 ในสหรัฐอเมริกา เพลงนี้ติดอันดับ 1 ในสหรัฐอเมริกา และสูงสุดอันดับ 4 ในสหราชอาณาจักร
# เชอร์ลีย์ บาสซีย์
คุณหญิงเชอร์ลีย์ เวโรนิกา บาสซีย์, สมาชิกทวีติยาภรณ์เครื่องราชอิสริยาภรณ์แห่งจักรวรรดิบริเตน  เกิดเมื่อวันที่ 8 มกราคม ค.ศ. 1937The Times  8 January 2010, Retrieved 2010-01-09 ในคาร์ดิฟ เวลส์ เป็นนักร้องชาวเวลส์ ที่มีชื่อเสียงในช่วงปลายคริสต์ทศวรรษ 1950 และประสบความสำเร็จต่อเนื่องในอาชีพของเธอหลังจากนั้นทั่วโลก. "Welsh diva thrives on new material written by artists half her age" เธอเป็นที่รู้จักจากผลงานเพลงประกอบภาพยนตร์เรื่องเจมส์ บอนด์ ตอน Goldfinger (1964), Diamonds Are Forever (1971), และ Moonraker (1979)Allmusic bio ผลงานยอดขายของเธอมีราว 135 ล้านชุดทั่วโลก กับเพลงฮิต 35 เพลงบนชาร์ตยูเคซิงเกิลส์ชาร์ต กับ 37 อัลบั้มที่ติดชาร์ตยูเคอัลบั้มชาร์ต เธอยังคงอยู่ในตำแหน่งศิลปินหญิงอังกฤษที่ประสบความสำเร็จที่สุดตลอดกาล และเป็นศิลปินที่มีซิงเกิลติดท็อป 40 ยืนยาวนานที่สุด (50 ปี)
# สนามกีฬาฮิลส์โบโร
สนามกีฬาฮิลส์โบโร  เป็นสนามฟุตบอลของสโมสรฟุตบอลเชฟฟีลด์เวนส์เดย์ ตั้งอยู่ในเมืองเชฟฟิลด์ ประเทศอังกฤษ สร้างในปี 1899 มีความจุ 39,812 คน ในปี 1989 เกิดโศกนาฏกรรมฮิลส์โบโร่ในเกมส์เอฟเอ คัพ รอบรองชนะเลิศ ซึ่งเกิดจากแฟนบอลเข้าเกินความจุสนาม ทำให้แฟนบอลบางรายขาดอากาศหายใจจนเสียชีวิต แต่บางรายก็ปีนกำแพงหนีออกมาได้ ทำให้เกมส์ต้องหยุดการแข่งขัน ทั้งที่พึ่งเริ่มไปได้แค่ 6 นาที
# เจ้าหญิงมารีอา กาเบรียลลาแห่งซาวอย
เจ้าหญิงมารีอา กาเบรียลลาแห่งซาวอย (อิตาลี:Maria Gabriella di Savoia) (24 กุมภาพันธ์ ค.ศ. 1940-) พระราชธิดาพระองค์กลางในสมเด็จพระเจ้าอุมแบร์โตที่ 2 แห่งอิตาลีกับเจ้าหญิงมารี-โจเซแห่งเบลเยียม กษัตริย์และราชินีองค์สุดท้ายแห่งราชบัลลังก์อิตาลี

พระประวัติ
thumb|left|เจ้าหญิงมารีอา กาเบรียลลาแห่งซาวอย
เจ้าหญิงมารีอา กาเบรียลลาแห่งซาวอย  หรือพระนามเต็ม มารีอา กาเบรียลลา จูซัปปา เอลเดกอนดา อเดลเลต ลูโดวิกา เฟลิซิตะ เจนนารา ประสูติเมื่อวันที่ 24 กุมภาพันธ์ ค.ศ. 1940 เป็นพระราชธิดาพระองค์ในสมเด็จพระเจ้าอุมแบร์โตที่ 2 แห่งอิตาลีกับเจ้าหญิงมารี-โจเซแห่งเบลเยียม กษัตริย์และราชินีองค์สุดท้ายแห่งราชบัลลังก์อิตาลี โดยพระองค์มีพระเชษฐภคิณี พระเชษฐา และพระขนิษฐาอย่างละหนึ่งพระองค์ ได้แก่ เจ้าหญิงมารีอา ปีอาแห่งบูร์บง-ปาร์มา, เจ้าชายวิคตอริโอ เอ็มมานูเอลแห่งเนเปิลส์ และเจ้าหญิงมารีอา เบียทริซแห่งซาวอย

 การศึกษา 
เจ้าหญิงมารีอา กาเบรียลลาแห่งซาวอย ได้ศึกษาเกี่ยวกับภาษา และประวัติศาสตร์ โดยเฉพาะประวัติศาสตร์ของอิตาลี นอกจากนี้พระองค์ยังได้ทำการนิพนธ์หนังสือออกมาจำนวนมาก

 เสกสมรส
เจ้าหญิงมารีอา กาเบรียลลาแห่งซาวอย ได้เสกสมรสกับนายโรแบร์โต เซลลิงแกร์ เด บัลคานี เมื่อวันที่ 12 กุมภาพันธ์ ค.ศ. 1969 ที่เมส์เม และเสกสมรสตามพิธีทางศาสนาที่อีแซ-ซูร์-แมร์ เมื่อวันที่ 21 มิถุนายน ค.ศ. 1969 แต่ต่อมาทั้งคู่ได้แยกกันอยู่ในปี ค.ศ. 1976 และได้หย่าร้างกันในเดือนพฤศจิกายน ค.ศ. 1990 อย่างไรก็ตามทั้งคู่ก็มีพระธิดา 1 พระองค์ คือ
มารีอา เอลิซาเบธ เซลลิงแกร์ เด บัลคานี (เกิด 2 มีนาคม ค.ศ. 1972) ปัจจุบันเสกสมรสแล้วกับนายโอลิเวียร์ เจนส์เซนส์ เมื่อวันที่ 31 ตุลาคม ค.ศ. 2002 มีบุตร-ธิดาด้วยกัน 2 คน คือ กาเบรียลลา หลุยส์ มารีอา (เกิด 7 มีนาคม ค.ศ. 2004) และทอมมาโซ (เกิด 31 มกราคม ค.ศ. 2005)

 ความสัมพันธ์กับชาห์แห่งอิหร่าน 
ในปี ค.ศ. 1950 พระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน ได้ทรงหย่ากับสมเด็จพระราชินีโซรายา อัสฟานดิยารี-บักติยารี พระมเหสีองค์ที่ 2 เนื่องจากพระเจ้าชาห์สนพระทัยที่จะอภิเษกสมรสกับเจ้าหญิงกาเบรียลลา โดยสมเด็จพระสันตะปาปาจอห์นที่ 23ทรงไม่เห็นด้วยและยับยั้งข้อเสนอในการสมรสครั้งนี้ ส่วนในบทบรรณาธิการได้เขียนเรื่องราวของชาห์ที่พยายามจะอภิเษกสมรสกับเจ้าหญิงอิตาลีได้ถูกนำมาเรียกกันว่า "กษัตริย์มุสลิมกับเจ้าหญิงคาทอลิก" ส่วนหนังสือพิมพ์ L'Osservatore Romano ของสำนักวาติกันก็ได้เขียนล้อเลียนอีกเช่นกันว่า "องุ่นพิษ"Paul Hofmann, Pope Bans Marriage of Princess to Shah, The New York Times, 24 February 1959, p. 1. และที่สำคัญที่สุดคือในบทบัญญัติของนิกายโรมันคาทอลิก ข้อที่ 1917 คือ การแต่งงานกับบุคคลที่หย่าร้างแล้วจะถูกลงโทษโดยการไม่คบค้าสมาคม
# สุลต่าน
สุลต่าน  หรือ สุลฏอน  เป็นชื่อตำแหน่งในหมู่ชนมุสลิม มาจากคำนามกริยาในภาษาอาหรับว่า سلطة หมายถึง "อำนาจ" คำนี้ใช้เรียกผู้นำสูงสุดทางการเมืองและการทหารในโลกมุสลิม โดยเฉพาะในช่วงที่เคาะลีฟะฮ์ (ผู้นำทางศาสนา) ยังมีสถานะทางศาสนา แต่ขาดอำนาจทางการเมือง

ตำแหน่งสุลต่านเริ่มปรากฏชัดในศตวรรษที่ 11 เมื่อ ตูฆริลแห่งราชวงศ์ซัลญูก ได้รับแต่งตั้งจากเคาะลีฟะฮ์อับบาซียะฮ์ในแบกแดด ให้เป็น “สุลต่านแห่งโลกอิสลามซุนนี” เพื่อปกป้องศาสนาและรักษาความสงบในภูมิภาค โดยตั้งแต่นั้นมา สุลต่านกลายเป็นผู้นำที่มีทั้งอำนาจทางการเมืองและการทหารในหลายจักรวรรดิ 

บางครั้งสุลต่านจะอ้างอิงความชอบธรรมจากศาสนาอิสลาม แต่โดยพื้นฐานแล้ว ตำแหน่งนี้เน้นอำนาจทางโลก ไม่ใช่ผู้นำทางศาสนาโดยตรง สุลต่านผู้ยิ่งใหญ่บางพระองค์จะได้รับสมัญญานามว่า อัซสุลต่านอัลมุอัซซ็อม (ٱلسُّلْطَان ٱلْمُعَظَّم) ซึ่งแปลว่า "องค์สุลต่านผู้เป็นมหาธิบดี"

แหล่งข้อมูลและอ้างอิง

 RoyalArk - see each nation, e.g. here Oman
 WorldStatesmen - see each present nation
# โรงแรมผี
คำสำคัญ "โรงแรมผี" สามารถหมายถึง

 โรงแรมผี - นิยายไทย โดย อ.อรรถจินดา
 โรงแรมผี - ภาพยนตร์ไทย พ.ศ. 2518 สร้างตามนิยายข้างต้น
 โรงแรมผี - ภาพยนตร์ไทย พ.ศ. 2545 สร้างตามนิยายข้างต้น
 โรงแรมผี - ละครโทรทัศน์ไทย พ.ศ. 2508 สร้างตามนิยายข้างต้น
 โรงแรมผี - ละครโทรทัศน์ไทย พ.ศ. 2541 สร้างตามนิยายข้างต้น
 โรงแรมผี - ละครโทรทัศน์ไทย พ.ศ. 2553 สร้างตามนิยายข้างต้น
# ปีแยร์เดอมงเตอโร
ปีแยร์เดอมงเตอโร หรือ ปีแยร์เดอมงเทรย (ค.ศ. 1200 - 17 มีนาคม ค.ศ. 1266) เป็นสถาปนิกชาวฝรั่งเศสผู้มีบทบาทสำคัญในการวิวัฒนาการของสถาปัตยกรรมกอธิคฝรั่งเศส แต่ประวัติชีวิตและงานแทบจะไม่เป็นที่ทราบ มงเตอโรทำงานอยู่ที่มหาวิหารแซ็ง-เดอนีSaint-Denis Cathedral, Alain Erlande-Brandenburg, Editions Ouest-France, Rennesจนกระทั่งปี ค.ศ. 1231 งานชิ้นสำคัญที่กล่าวกันว่าเขาเป็นผู้ออกแบบก็ได้แก่ วิหารแซ็งต์-ชาแปล ภายในพระราชวังหลวงในกรุงปารีสที่สร้างสำหรับพระเจ้าหลุยส์ที่ 9 และวิหารชื่อเดียวกันที่พระราชวังแซ็ง-แฌร์แม็ง-อ็อง-แล
# เอ็ม.ไอ.เอ. (ศิลปิน)
มาธัญกิ "มายา" อรุณพระเกษม (ทมิฬ: மாதங்கி 'மாயா' அருள்பிரகாசம்) เกิดเมื่อวันที่ 18 กรกฎาคม ค.ศ. 1975 หรือเป็นที่รู้จักในชื่อ เอ็ม.ไอ.เอ.  เป็นนักแต่งเพลง โปรดิวเซอร์เพลง นักร้อง แร็ปเปอร์ นักออกแบบเสื้อผ้า และศิลปินชาวอังกฤษ มีเชื้อสายทมิฬ ศรีลังกา

เริ่มเป็นศิลปินทัศนศิลป์ในปี 2002 เอ็ม.ไอ.เอ. เริ่มมีความโดดเด่นต้นปี 2004 จากการแชร์ไฟล์ ซิงเกิลของเธอที่ชื่อ  "Galang" และ "Sunshowers" ผ่านทางอินเทอร์เน็ต เธอออกผลงานอัลบั้มเดี่ยวชุดแรก ที่ได้รับการเสนอชื่อเข้าชิงรางวัลเมอร์คิวรี ที่ชื่อชุด Arular ในปี 2005 และชุดที่ 2 ชุด Kala ออกในปี 2007 ประสบความสำเร็จในกระแสนิยมบนอันดับเพลง เธอได้รับการเสนอชื่อ 2 รางวัลแกรมมี่ และ 1 รางวัลออสการ์

แนวเพลงของเธอมีความหลากหลายแนว มักพูดถือเรื่องการเมืองในเนื้อเพลงและปกอัลบั้ม เอ็ม.ไอ.เอ. อธิบายว่าดนตรีของเธอ "เป็นอย่างอื่น" นอกจากนั้นเธอยังทำงานเป็นนักออกแบบกราฟิก ยังทำปก ถ่ายภาพและเป็นผู้กำกับมิวสิกวิดีโอ เธอยังทดลองทำภาพยนตร์สารคดีและในปี 2008 เธอออกผลงานรวบรวมการทำงานออกแบบเสื้อผ้าของเธอ เธอยังเป็นผู้ก่อตั้งค่ายเพลง เอ็น.อี.อี.ที

ในปี 2009 นิตยสารไทม์ จัดอันดับให้เธอติดอยู่ใน 100 รายชื่อ "บุคคลทรงอิทธิพลของโลก" ที่เป็นอิทธิพลให้แนวเพลงที่หลากหลายทั่วทั้งโลกM.I.A. in The 2009 Time 100 , Time, 30 April 2009.
# ทางหลวงแผ่นดินหมายเลข 1192
ทางหลวงแผ่นดินหมายเลข 1192 [แยกทางหลวงหมายเลข 1009 อ.จอมทอง - อ.แม่แจ่ม] เป็นเส้นทางสายรองที่ใช้เข้าสู่อำเภอแม่แจ่ม จังหวัดเชียงใหม่ ซึ่งใช้เป็นเส้นทางขึ้นดอยอินทนนท์อีกเส้นทางหนึ่งทางฝั่งอำเภอแม่แจ่มอีกด้วย

 รายละเอียดของเส้นทาง 
ทางหลวงแผ่นดินหมายเลข 1192 เป็นเส้นทาง 2 ช่องจราจร เริ่มจากแยกทางหลวงแผ่นดินหมายเลข 1009 ในเขตพื้นที่อำเภอจอมทอง ณ หลักกิโลเมตรที่ 26 และสิ้นสุดที่อำเภอแม่แจ่ม จังหวัดเชียงใหม่ ระยะทางทั้งสิ้น 20.88 กิโลเมตร อยู่ในความควบคุมของแขวงทางหลวงเชียงใหม่ที่ 1

ดูเพิ่ม
 อุทยานแห่งชาติดอยอินทนนท์
 อำเภอจอมทอง
 อำเภอแม่แจ่ม

1192
4-1192
หมวดหมู่:ถนนในจังหวัดเชียงใหม่
# ซูว์เฌแห่งแซ็ง-เดอนี
ซูว์เฌแห่งแซ็ง-เดอนี (, ออกเสียง,) หรือ อธิการซูว์เฌ  (ราว ค.ศ. 1081 - 13 มกราคม ค.ศ. 1151) ผู้เป็นอธิการ-รัฐบุรุษชาวฝรั่งเศสคนสุดท้าย เป็นสถาปนิกคนแรกที่มีบทบาทสำคัญในการวิวัฒนาการลักษณะสถาปัตยกรรมกอทิก

ประวัติเมื่อปฐมวัยของอธิการซูว์เฌไม่เป็นที่ทราบ ในบทเขียนของอธิการซูว์เฌเองกล่าวว่ามาจากฐานะที่ต่ำต้อย แต่ก็อาจจะเป็นเพียงการกล่าวถ่อมตนตามประเพณีการเขียนอัตชีวประวัติแบบโบราณ ในปี ค.ศ. 1091 เมื่ออายุได้สิบขวบ ซูว์เฌก็ได้รับเข้าศึกษาที่อารามแซ็ง-เดอนี ซูว์เฌได้รับการฝึกหัดที่ไพรออรีของอารามแซ็ง-เดอนีและได้มีโอกาสเข้าเฝ้าผู้ที่ต่อมาขึ้นครองราชย์เป็นพระเจ้าหลุยส์ที่ 6 แห่งฝรั่งเศส ระหว่างปี ค.ศ. 1104 ถึงปี ค.ศ. 1106 ซูว์เฌก็ย้ายสถานศึกษา ที่อาจจะเป็นสถานศึกษาของอารามแซงต์-เบอนัวต์-เซอร์-ลัวร์ ในปี ค.ศ. 1106 ซูว์เฌก็ได้เป็นเลขาธิการของอธิการอารามแซ็ง-เดอนี ปีต่อมาก็ได้เป็นโพรโวสต์ (Provost) หรือรองอธิการอารามแบร์เนวาลในนอร์ม็องดี และในปี ค.ศ. 1109 ของตูรี ในปี ค.ศ. 1118 พระเจ้าหลุยส์ที่ 6 ทรงส่งซูว์เฌไปยังราชสำนักของสมเด็จพระสันตะปาปาเกลาซิอุสที่ 2 ที่วีลเนิฟ-แล-มาเกอลอน และระหว่างปี ค.ศ. 1121 ถึงปี ค.ศ. 1122 ก็ทำงานอยู่ที่สำนัก สมเด็จพระสันตะปาปาคาลิกซ์ตุสที่ 2 พระสันตะปาปาองค์ต่อมา

เมื่อกลับมาจากวีลเนิฟ-แล-มาเกอลอน ซูว์เฌก็ได้เป็นอธิการอารามแซ็ง-เดอนี ซูว์เฌรับราชการบ้านเมืองของราชอาณาจักรมาจนถึงปี ค.ศ. 1127 สิบปีหลังจากนั้นก็ยุ่งอยู่การจัดระบบและปฏิรูปอารามแซ็ง-เดอนี ในปี ค.ศ. 1137 ซูว์เฌก็ติดตามผู้ที่ต่อมาผู้ที่ต่อมาขึ้นครองราชย์เป็นพระเจ้าหลุยส์ที่ 7 ไปยังอากีแตนเนื่องในโอกาสการเสกสมรสของพระองค์กับอาลีเยนอร์แห่งอากีแตน และระหว่างสงครามครูเสดครั้งที่สองก็เป็นบุคคลหนึ่งในคณะผู้สำเร็จราชการแผ่นดิน (ค.ศ. 1147 - ค.ศ. 1149) เมื่อพระเจ้าหลุยส์ที่ 7 มีพระราชประสงค์จะหย่ากับพระนางอาลีเยนอร์ ซูว์เฌก็ประท้วงอย่างรุนแรงเพราะเดิมเป็นผู้ที่ให้การแนะนำในเรื่องการสมรส แม้ว่าจะเป็นปฏิปักษ์ต่อสงครามครูเสดครั้งที่สอง แต่ในบั้นปลายซูว์เฌก็เทศนาชักชวนให้เริ่มสงครามครูเสดครั้งใหม่

ซูว์เฌผู้เป็นทั้งพระสหายและที่ปรึกษาของพระเจ้าหลุยส์ที่ 6 และ ที่ 7 ถวายคำแนะนำให้กำจัดโจรศักดินา นโยบายการโยกย้ายประชาคม และจัดระบบการยุติธรรม ซูว์เฌสร้างความมั่งคั่งไว้ให้แก่อารามแซ็ง-เดอนีที่มีอสังหาริมทรัพย์มากมาย และทำการขยายก่อสร้างอารามใหม่แบบกอทิก ซูว์เฌบันทึกรายละเอียดอย่างถี่ถ้วนเกี่ยวกับการก่อสร้างอารามใน “Libellus Alter de Consecratione Ecclesiae Sancti Dionysii” และ “Ordinatio” ในคริสต์ทศวรรษ 1940 นักประวัติศาสตร์ศิลป์คนสำคัญเออร์วิน พานอฟสกีอ้างว่าเทววิทยาของ “ผู้ใช้ชื่อว่าดิโอนิสิอัสสมาชิกสภาอาเรโอปากัส” (Pseudo-Dionysius the Areopagite) มีอิทธิพลต่อลักษณะสถาปัตยกรรมของอารามแซ็ง-เดอนี แต่นักวิชาการต่อมาค้านความสัมพันธ์อันขาดความซับซ้อนดังว่าระหว่างปรัชญาและลักษณะสถาปัตยกรรมThe best summary of the 'arguments against' Panofsky's view is Panofsky, Suger and St Denis, Peter Kidson, Journal of the Warburg and Courtauld Institutes, Vol. 50, (1987), pp. 1-17
 
ซูว์เฌกลายเป็นนักประวัติศาสตร์คนสำคัญของยุค และเป็นผู้เขียนบทสดุดีพระเจ้าหลุยส์ที่ 6 (“Vita Ludovici regis”) และร่วมในการเขียนประวัติศาสตร์ฉบับที่เป็นกลางกว่าของพระเจ้าหลุยส์ที่ 7 (“Historia gloriosi regis Ludovici”) ใน “Libellus de consecratione ecclesiae S. Dionysii” ซูว์เฌบรรยายถึงกิจการที่ปรับปรุงของแอบบีแซ็ง-เดอนี, สมบัติของแอบบี และ บรรยายการก่อสร้างแอบบีใหม่